**แผนการจัดการเรียนรู้ที่ ๔**

**หน่วยการเรียนรู้ที่** ๕ วิจักษ์วิจาณ์งานเขียนไทย **เรื่อง** รามเกียรติ์ ตอนนารายณ์ปราบนนทก (วิเคราะห์คุณค่า)

**วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๕๙ **เวลา**  ๑ ชั่วโมง **ผู้สอน**  นางสาวชไมพร ไชโย **อาจารย์พี่เลี้ยง** อ.ภาคภูมิ คล้ายทอง

**มาตรฐานการเรียนรู้**

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

 ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน ท ๕.๑ ม.๒/๔ สรุปความรู้และข้อคิดจากการอ่าน ไปประยุกต์ใช้ในชีวิตจริง

**จุดประสงค์การเรียนรู้**

1. นักเรียนสามารถสรุปความรู้และข้อคิดจากวรรณคดีเรื่องรามเกียรติ์ ตอน นารายณ์ปราบนนทกได้
2. นักเรียนสามารถวิเคราะห์คุณค่าจากวรรณคดีเรื่องรามเกียรติ์ ตอน นารายณ์ปราบนนทกได้
3. นักเรียนสามารถระบุแนวทางการนำความรู้และข้อคิด จากวรรณคดีเรื่องรามเกียรติ์ ตอน นารายณ์ ปราบนนทก ไปประยุกต์ใช้ในชีวิตจริงได้
4. นักเรียนมีวินัยในการทำงาน

**สาระสำคัญ**

 วรรณคดีเรื่องรามเกียรติ์ ตอน นารายณ์ปราบนนทก เป็นบทพระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช ได้รับยกย่องจากวรรณคดีสโมสรให้เป็นยอดแห่งกลอนบทละคร มีคุณค่าในด้านต่างๆ ทั้งด้านวรรณศิลป์และด้านเนื้อหา โดยมีเนื้อหาที่ให้ข้อคิด เหมาะกับการนำมาเปรียบกับพฤติกรรมของคนในสังคมปัจจุบันได้ดังจะเห็นได้ว่า เมื่ออำนาจตกอยู่ในมือของคนที่ลืมตัว ก็จะเกิดผลร้ายตามมา ผู้มอบอำนาจจึงต้องพิจารณาก่อนว่าจะจำกัดขอบเขตอำนาจที่เป็นรางวัลได้อย่างไร มิฉะนั้นจะต้องมาแก้ไขภายหลังเพราะมองคน

**สาระการเรียนรู้**

1. วรรณคดีเรื่องรามเกียรติ์ ตอน นารายณ์ปราบนนทก
2. หลักการวิเคราะห์คุณค่าวรรณคดี

**คุณลักษณะอันพึงประสงค์** ๑. มีวินัย

**สมรรถนะสำคัญ**  ๑. ความสามารถในการใช้ทักษะชีวิต

**กิจกรรมการเรียนรู้**  กิจกรรมนำเข้าสู่บทเรียน ๑. นักเรียนดูรูปภาพการแสดงจากวรรณคดีเรื่องรามเกียรติ์ ตอน นารายณ์ปราบนนทก แล้วตอบคำถามครู “นักเรียนสงสัยหรือไม่ว่าทำไมจึงมีผู้นำวรรณคดีเรื่องรามเกียรติ์ ตอน นารายณ์ปราบนนทก มาทำเป็นการแสดงชนิดต่างๆ” *(แนวคำตอบ : เพราะเป็นเรื่องที่สนุก, เพราะเป็นวรรณคดีของไทย, เพราะเป็นวรรณคดีที่มีคุณค่า)* ๒. ครูทบทวนและเชื่อมโยงความรู้เดิมของนักเรียนเรื่องรามเกียรติ์ ตอน นารายณ์ปราบนนทก จากคาบเรียนที่ผ่านมา และแจ้งวัตถุประสงค์การสอน พร้อมทั้งอธิบายว่า การวิเคราะห์คุณค่าวรรณคดีไทยมีความสำคัญอย่างไร

กิจกรรมพัฒนาผู้เรียน ๓. นักเรียนและครูร่วมกันสนทนาถึงเนื้อเรื่องของรามเกียรติ์ ตอน นารายณ์ปราบนนทก ที่นักเรียนอ่านมาจากบ้าน โดยสนทนากันในประเด็นต่างๆ เช่น เรื่องราวเป็นอย่างไร มีใคร ทำอะไร ที่ไหน เมื่อไร ผลสรุปเป็นอย่างไร ๔. นักเรียนดูวีดิทัศน์เรื่องรามเกียรติ์ ตอน นารายณ์ปราบนนทก เพื่อให้เข้าใจเนื้อเรื่องมากยิ่งขึ้น (วีดิทัศน์ความยาว ๔ นาที) ๕. นักเรียนฟังบรรยายเรื่อง “หลักการวิเคราะห์วรรณคดีไทย” จากครูโดยใช้สื่อ Powerpoint ๖. นักเรียนแบ่งกลุ่มออกเป็น ๖ กลุ่มเพื่อช่วยกันทำใบงานเรื่อง “รามเกียรติ์ เรียนให้รู้ค่า” (๑๐ นาที) ๗. นักเรียนทุกกลุ่มและครูร่วมกันอภิปรายถึงคุณค่าของวรรณคดีเรื่องรามเกียรติ์ ตอน นารายณ์ปราบนนทกในประเด็นต่างๆ เช่น วรรณคดีเรื่องรามเกียรติ์ ตอน นารายณ์ปราบนนทก มีคุณค่าทางด้านวรรณศิลป์อย่างไรบ้าง มีคุณค่าในด้านเนื้อหาอย่างไร ให้ข้อคิดอะไรบ้าง ๘. นักเรียนแต่ละกลุ่มช่วยกันระบุแนวทางในการนำข้อคิดจากวรรณคดีเรื่องรามเกียรติ์ ตอน นารายณ์ปราบ นนทก ไปใช้ในชีวิตจริง

กิจกรรมรวบยอด ๙. นักเรียนแต่ละกลุ่มช่วยกันทำกิจกรรมแบบทดสอบสรุปความรู้เรื่อง คุณค่าจากวรรณคดีเรื่องรามเกียรติ์ ตอน นารายณ์ปราบนนทก โดยใช้สื่อการสอนเว็บไซต์ [www.kahoot.it](http://www.kahoot.it) ๑๐. นักเรียนและครูร่วมกันสรุปความรู้จากการวิเคราะห์คุณค่าของวรรณคดีเรื่องรามเกียรติ์ ตอน นารายณ์ปราบนนทก

**สื่อการเรียนรู้** ๑. สื่อ Powerpoint เรื่องหลักการวิเคราะห์วรรณคดีไทย ๒. วีดีทัศน์เรื่องรามเกียรติ์ ตอน นารายณ์ปราบนนทก

 ๓. สื่อการสอนเว็บไซต์ [www.kahoot.it](http://www.kahoot.it) ๔. หนังสือเรียนภาษาไทยชั้นมัธยมศึกษาปีที่ ๒ (วรรณคดีวิจักษ์) ๕. ใบงานเรื่อง “รามเกียรติ์ เรียนให้รู้ค่า”

**แหล่งการเรียนรู้**  ๑. ห้องสมุดโรงเรียนสาธิตมหาวิทยาลัยราชภัฏสวนสุนันทา (ฝ่ายมัธยม) ๒. ห้องสมุดมหาวิทยาลัยราชภัฏสวนสุนันทา

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  วรรณคดีเรื่องรามเกียรติ์ ตอน นารายณ์ปราบนนทก ได้รับยกย่องจากวรรณคดีสโมสรให้เป็นยอดแห่งกลอนบทละคร มีคุณค่าในด้านต่างๆ ทั้งด้านวรรณศิลป์และด้านเนื้อหา  | ใบงานเรื่อง “รามเกียรติ์ เรียนให้รู้ค่า” | แบบประเมินใบงานเรื่อง “รามเกียรติ์ เรียนให้รู้ค่า” | ร้อยละ ๖๐ ผ่านเกณฑ์ |
| **ตัวชี้วัด** * ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน
* ท ๕.๑ ม.๒/๔ สรุปความรู้และข้อคิดจากการอ่าน ไปประยุกต์ใช้ในชีวิตจริง
 | ใบงานเรื่อง “รามเกียรติ์ เรียนให้รู้ค่า” | แบบประเมินใบงานเรื่อง “รามเกียรติ์ เรียนให้รู้ค่า” | ร้อยละ ๖๐ ผ่านเกณฑ์ |
| **คุณลักษณะอันพึงประสงค์**๑. มีวินัย | ใบงานเรื่อง “รามเกียรติ์ เรียนให้รู้ค่า” | แบบประเมินใบงานเรื่อง “รามเกียรติ์ เรียนให้รู้ค่า” | ร้อยละ ๖๐ ผ่านเกณฑ์ |
| **สมรรถนะ** ๑. มีทักษะในการใช้ชีวิต | ใบงานเรื่อง “รามเกียรติ์ เรียนให้รู้ค่า” | แบบประเมินใบงานเรื่อง “รามเกียรติ์ เรียนให้รู้ค่า” | ร้อยละ ๖๐ ผ่านเกณฑ์ |

ลงชื่อ..................................................ผู้สอน ลงชื่อ......................................................ผู้สอน

(นางสาวชไมพร ไชโย) ( นายภาคภูมิ คล้ายทอง)

 นักศึกษาฝึกประสบการณ์วิชาชีพ อาจารย์พี่เลี้ยง

**บันทึกหลังสอน**

 **๑. ผลการสอน**

 **๒. ปัญหาและอุปสรรค**

 **๓. ข้อเสนอแนะ**

 ลงชื่อ...................................................ผู้สอน

 (นางสาวชไมพร ไชโย)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อาจารย์ ดร.บัวลักษณ์ นาคทรงแก้ว)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

...........................................................................................................

 ลงชื่อ................................................................

 (อาจารย์พรสิรินทร์ หาเรือนทรง)

 รองผู้อำนวยการฝ่ายวิชาการ

**เกณฑ์การประเมินใบงาน “เรื่องรามเกียรติ์ เรียนให้รู้ค่า”**

|  |  |
| --- | --- |
| **องค์ประกอบที่ประเมิน** | **ระดับคุณภาพของผลงาน** |
| **๓ (ดี)** | **๒ (ผ่าน)** | **๑ (พอใช้)**  |
| ๑. เนื้อหา | ตอบคำถามถูกทุกข้อ ข้อความที่ตอบมีการวิเคราะห์สมเหตุสมผล และมีความสร้างสรรค์ | ตอบคำถามถูกร้อยละ ๖๐ ข้อความที่ตอบมีการ วิเคราะห์ที่สมเหตุสมผล | ตอบคำถามถูกร้อยละ ๕๐ ข้อความที่ตอบมีการวิเคราะห์สมเหตุสมผล |
| ๒. การนำไปใช้ | ข้อความที่ระบุแนวทางการนำคุณค่าไปประยุกต์ใช้มีความเป็นไปได้ สร้างสรรค์ และสมเหตุสมผล | ข้อความที่ระบุแนวทางการนำคุณค่าไปประยุกต์ใช้มีความเป็นไปได้ และสร้างสรรค์  | ข้อความที่ระบุแนวทางการนำคุณค่าไปประยุกต์ใช้มีความเป็นไปได้  |
| ๓. ภาษา | สะกดคำได้ถูกต้องทุกคำ เลือกใช้คำได้เหมาะสม สื่อความหมายได้ดี  | สะกดคำได้ถูกต้องทุกคำ เลือกใช้คำได้เหมาะสม  | สะกดคำผิดเล็กน้อย เลือกใช้คำได้เหมาะสม  |
| ๔. ความมีวินัย | ส่งงานตรงตามเวลาที่กำหนด งานสะอาดเรียบร้อย | ส่งงานตรงตามเวลาที่กำหนด | ส่งงานหลังจากวันที่กำหนด ๑ วัน |

**เกณฑ์การประเมินการผ่าน**

|  |  |
| --- | --- |
| ๑๐ – ๑๒ | ดีมาก |
| ๗ – ๙ | ดี |
| ๔ – ๖ | พอใช้ |
| ๐ – ๓ | ควรปรับปรุง |

 คะแนนร้อยละ ๖๐ ถือว่าผ่านเกณฑ์